On lihtne öelda, et koguduseliikmed vajavad palju isiklikumat ning usalduslikumat lähenemist, kuid ega me kummist ole, et peaks suutma kõiki ilmamuresid oma turjal kanda. Samas, lugedes näiteks paavst Johannes Paulus II mõtteid, kiirgub sealt imetlusväärset usku ja optimismi seoses Kiriku jõudmisega maailma. Oma raamatus «Üle lootuse läve» rõhutab paavst kristlaskonna valmidust kuulutada evangeeliumi, ulatumist uute  generatsioonideni, kartmata seejuures raskusi.